《复次前韵答潜师》
宋代·苏辙

怜君古木依岩槁，西江饮尽须弥倒。
野花幽草亦何为，崄韵高篇空自恼。
万点浮溪辄长叹，一枝过岭仍夸早。
拾香不忍游尘污，嚼蕊更怜真味好。
道人遇物心有得，瓦竹相敲缘自扫。
谁知真妄了不妨，令我至今思琏老。
妙明精觉昔未识，但向闲窗看诗草。
浮云时起鸟四飞，毕竟安能乳清昊。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。